મહેસાણા સિવિલ હોસ્પિટલના કોલ્ડરૂમમાં મુકાયેલો કેતનનો મૃતદેહ બગડી રહ્યો હોવાથી તેને  ઉઠાવી લેવા બુધવારે જિલ્લા કલેકટર, એસપીએ મૃતકના પરિવારને સમજાવ્યા હતા પણ બાબુભાઈ માંગુકિયાના નેતૃત્વમાં પાટીદારોએ કહ્યું કે અમારી માગણી ન સ્વીકારાય તો મૃતદેહ નહીં સ્વીકારીએ અને મૃતદેહને 16મીએ  ગાંધીનગર મૂકી આવીશું. સ્વ. કેતન પટેલના અપમૃત્યુના કેસમાં સીબીઆઇ માંગણીને મુદ્દે અડગ મૃતકના પિતા મહેન્દ્રભાઈએ સ્પષ્ટ કર્યું હતું કે, મારા પુત્રનું એક હાડકું પણ હાથમાં આવશે તો ચાલશે, પરંતુ ન્યાય તો મેળવીને જ રહીશ.